கேள்வி: எண்ணு வண்ணம் பற்றி விளக்கவும்.
பதில்: வண்ணம் என்பது இங்குத் தமிழ்ப் பாடல்களில் (செய்யுளில்) அமைந்துள்ள நடைப்பாங்கைக் குறிக்கும். இந்தப் பாநடைப் பாங்கால் செய்யுளின் இசைப்பாங்கு வேறுபடும். எண்ணு வண்ணம் என்பது செய்யுளின் தொடைவகையில் நிகழும் நடை. பாடலில் சில பொருள்களை அடுக்கி இத்தனை என எண்ணிக் காட்டும். *இளம்பூரணர், பேராசிரியர் (தொல்காப்பியம்) ஆகியோர் தந்துள்ள எடுத்துக்காட்டுகள் இங்குத் தரப்படுகின்றன. நிலம்நீர் வளிவிசும் பென்ற நான்கின் அளப்பரியளயே நாள்கோள் திங்கள் ஞாயிறு கனையழல் ஐந்தொருங்கு புணர்ந்த விளக்கத்து அனையை பதிற்றுப்பத்து 14